Document ID: 32013R0237

IZVEDBENA UREDBA KOMISIJE (EU) št. 237/2013
z dne 15. marca 2013
o določitvi referenčnih cen za nekatere ribiške proizvode za ribolovno leto 2013
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 104/2000 z dne 17. decembra 1999 o skupni ureditvi trgov za ribiške proizvode in proizvode iz ribogojstva (1) ter zlasti člena 29(1) in (5) Uredbe,
ob upoštevanju naslednjega:
(1)
Uredba (ES) št. 104/2000 določa, da se lahko referenčne cene, ki veljajo za Unijo, vsako leto glede na kategorijo proizvoda določijo za proizvode, za katere velja oprostitev carinskih dajatev na podlagi člena 28(1). Enako velja za proizvode, ki morajo biti v skladu z referenčno ceno, ker zanje velja zavezujoče zmanjšanje carinskih dajatev v skladu s STO ali kakšne druge preferencialne ureditve.
(2)
V skladu s členom 29(3)(a) Uredbe (ES) št. 104/2000 so referenčne cene za proizvode iz delov A in B Priloge I k navedeni uredbi enake odtegnitveni ceni, določeni v skladu s členom 20(1) navedene uredbe.
(3)
Odtegnitvene cene Unije za zadevne proizvode so za ribolovno leto 2013 določene v Izvedbeni uredbi Komisije (EU) št. 232/2013 (2).
(4)
V skladu s členom 29(3)(d) Uredbe (ES) št. 104/2000 se referenčne cene za proizvode, ki niso navedeni v prilogah I in II k navedeni uredbi, določijo predvsem na podlagi ponderiranega povprečja carinskih vrednosti, evidentiranih na uvoznih trgih ali v uvoznih pristaniščih v zadnjih treh letih pred datumom, na katerega je bila določena referenčna cena.
(5)
Referenčnih cen ni treba določiti za tiste proizvode na podlagi meril iz člena 29(1) Uredbe (ES) št. 104/2000, ki se v neznatnih količinah uvažajo iz tretjih držav.
(6)
Da se v letu 2013 omogoči hitra uporaba referenčnih cen, bi morala ta uredba začeti veljati dan po objavi v Uradnem listu Evropske unije.
(7)
Ukrepi iz te uredbe so v skladu z mnenjem odbora, ustanovljenega z Uredbo (ES) št. 104/2000 -
SPREJELA NASLEDNJO UREDBO:
Člen 1
Referenčne cene za ribolovno leto 2013 za ribiške proizvode iz člena 29 Uredbe (ES) št. 104/2000 so določene v Prilogi k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 15. marca 2013

Labels: 3
2
6